“ทอง” ขึ้นอีก 150 บ. ทุบสถิติต่อเนื่อง สูงสุดในรอบ 9 ปี รูปพรรณ ขายออกบาทละ 28,350 บ.
"สมาคมค้าทองคำ" รายงานราคา “ทอง” เปิดตลาดเช้านี้ ปรับขึ้นอีก 150 บ. ทุบสถิติต่อเนื่อง สูงสุดในรอบ 9 ปี รูปพรรณ ขายออกบาทละ 28,350 บ. 
"สมาคมค้าทองคำ" รายงานราคา “ทอง” เปิดตลาดเช้านี้ ปรับขึ้นอีก 150 บ. ทุบสถิติต่อเนื่อง สูงสุดในรอบ 9 ปี รูปพรรณ ขายออกบาทละ 28,350 บ.
23 ก.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (23 ก.ค.63) เมื่อเวลา 09.30 น. ปรับขึ้นแรง 150 บาท เมื่อเทียบประกาศราคาครั้งสุดท้ายของเมื่อวาน โดยพบราคาปรับขึ้นสูงสุดเป็นประวัติการณ์รอบใหม่บริเวณ 27,750 บาท และเมื่อรวมราคาทั้งวันปรับขึ้นรวม 400 บาท ดังนี้
ราคาทองคำแท่ง รับซื้ออยู่ที่บาทละ 27,750 บาท ขายออกที่ราคาบาทละ 27,850 บาท
ทองรูปพรรณ รับซื้ออยู่ที่บาทละ 27,257.68 บาท ขายออกที่ราคาบาทละ 28,350 บาท
ราคาทองคํา Spot เช้านี้เคลื่อนไหวที่บริเวณ 1,868 ดอลลาร์ หลังจากปิดตลาดเมื่อคืนที่ผ่านมาพุ่งขึ้นแรงติดต่อกันเป็นวันที่สองอีก 21.2 ดอลลาร์ สู่ระดับ 1,865.1 ดอลลาร์ พุ่งขึ้นแตะระดับสูงสุดในรอบ 9 ปี เนื่องมาจากได้รับแรงหนุนจากการเข้าซื้อสินทรัพย์ปลอดภัยจากสถานการณ์ตึงเครียดระหว่างสหรัฐและจีน และการอ่อนค่าของสกุลเงินดอลลาร์สหรัฐ